CELEX: 32020D1805
Language: ro
Date: 2020-11-27 00:00:00
Title: Decizia (UE) 2020/1805 a Comisiei din 27 noiembrie 2020 de modificare a Deciziei 2014/350/UE și a Deciziei (UE) 2016/1349 prin prelungirea perioadei de valabilitate a criteriilor ecologice de acordare a etichetei ecologice a UE pentru produse textile și încălțăminte și a cerințelor de evaluare și de verificare aferente [notificată cu numărul C(2020) 8152] (Text cu relevanță pentru SEE)

1.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 402/89
               
            
         DECIZIA (UE) 2020/1805 A COMISIEI
         din 27 noiembrie 2020
         de modificare a Deciziei 2014/350/UE și a Deciziei (UE) 2016/1349 prin prelungirea perioadei de valabilitate a criteriilor ecologice de acordare a etichetei ecologice a UE pentru produse textile și încălțăminte și a cerințelor de evaluare și de verificare aferente
         
            
               [notificată cu numărul C(2020) 8152]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
         după consultarea Comitetului pentru etichetare ecologică al Uniunii Europene,
         întrucât:
         
                     (1)
                  
                  
                     Valabilitatea criteriilor ecologice de acordare a etichetei ecologice a UE pentru produsele textile și a cerințelor de evaluare și de verificare aferente, stabilite în Decizia 2014/350/UE a Comisiei (2), expiră la 5 decembrie 2020.
                  
               
                     (2)
                  
                  
                     Valabilitatea criteriilor ecologice de acordare a etichetei ecologice a UE pentru încălțăminte și a cerințelor de evaluare și de verificare aferente, stabilite în Decizia (UE) 2016/1349 a Comisiei (3), expiră la 5 august 2022.
                  
               
                     (3)
                  
                  
                     În conformitate cu concluziile verificării adecvării etichetei ecologice a UE din 30 iunie 2017 (4), Comisia, împreună cu Comitetul pentru etichetare ecologică al UE, a evaluat relevanța fiecărei grupe de produse, precum și relevanța și caracterul adecvat al criteriilor ecologice actuale și al cerințelor de evaluare și de verificare aferente înainte de a propune prelungirea perioadei de valabilitate a acestora. În cazul Deciziei 2014/350/UE și al Deciziei (UE) 2016/1349, această evaluare a confirmat relevanța și caracterul adecvat al grupelor de produse, precum și al criteriilor ecologice actuale și al cerințelor de evaluare și de verificare aferente.
                  
               
                     (4)
                  
                  
                     În plus, în conformitate cu concluziile verificării adecvării etichetei ecologice a UE din 30 iunie 2017, Comisia, împreună cu Comitetul pentru etichetare ecologică al UE, propune soluții de îmbunătățire a sinergiilor între grupele de produse și de stimulare a utilizării etichetei ecologice a UE, inclusiv prin regruparea, după caz, a grupelor de produse strâns înrudite și prin luarea măsurilor corespunzătoare pentru ca, în cursul procesului de revizuire, să se acorde atenția cuvenită asigurării coerenței dintre politicile și legislația relevante ale UE și dovezile științifice.
                  
               
                     (5)
                  
                  
                     Pentru a se facilita și mai mult tranziția către o economie mai circulară, criteriile de acordare a etichetei ecologice a UE pentru produsele textile și încălțăminte vor trebui revizuite în conformitate cu noul Plan de acțiune privind economia circulară – Pentru o Europă mai curată și mai competitivă (5). Prin urmare, este necesar să se prelungească valabilitatea criteriilor de acordare a etichetei ecologice a UE stabilite în Decizia 2014/350/UE și în Decizia (UE) 2016/1349 până la aceeași dată finală, astfel încât Comisia să poată să revizuiască ambele grupe de produse împreună și să le grupeze dacă acest lucru este considerat posibil.
                  
               
                     (6)
                  
                  
                     Pentru a lăsa un interval de timp suficient pentru finalizarea completă a procesului de revizuire și pentru a oferi o perspectivă fiabilă care să permită continuitatea prezenței pe piață a deținătorilor de licențe actuali și viitori astfel încât aceștia să poate beneficia în continuare în acest interval de avantajele etichetei ecologice a UE acordate produselor lor, perioada de valabilitate a criteriilor actuale pentru produsele textile și încălțăminte, precum și a cerințelor de evaluare și de verificare aferente, ar trebui prelungită până la 31 decembrie 2025.
                  
               
                     (7)
                  
                  
                     Prin urmare, Decizia 2014/350/UE și Decizia (UE) 2016/1349 ar trebui modificate în consecință.
                  
               
                     (8)
                  
                  
                     Măsurile prevăzute în prezenta decizie sunt conforme cu avizul comitetului instituit în temeiul articolului 16 din Regulamentul (CE) nr. 66/2010,
                  
               ADOPTĂ PREZENTA DECIZIE:
         
            Articolul 1
            Articolul 6 din Decizia 2014/350/UE se înlocuiește cu următorul text:
            
               
                  „Articolul 6
                  
                  Criteriile ecologice pentru grupa de produse «produse textile» și cerințele de evaluare și de verificare aferente sunt valabile până la 31 decembrie 2025.”
               
            
         
         
            Articolul 2
            Articolul 4 din Decizia (UE) 2016/1349 se înlocuiește cu următorul text:
            
               
                  „Articolul 4
                  
                  Criteriile ecologice pentru grupa de produse «încălțăminte» și cerințele de evaluare și de verificare aferente sunt valabile până la 31 decembrie 2025.”
               
            
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 27 noiembrie 2020.
            
               
                  Pentru Comisie
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 27, 30.1.2010, p. 1.
         
            (2)  Decizia 2014/350/UE a Comisiei din 5 iunie 2014 de stabilire a criteriilor ecologice de acordare a etichetei ecologice a UE pentru produse textile (JO L 174, 13.6.2014, p. 45).
         
            (3)  Decizia (UE) 2016/1349 a Comisiei din 5 august 2016 de stabilire a criteriilor ecologice de acordare a etichetei ecologice a UE pentru încălțăminte (JO L 214, 9.8.2016, p. 16).
         
            (4)  Raport al Comisiei către Parlamentul European și Consiliu privind revizuirea aplicării Regulamentului (CE) nr. 1221/2009 al Parlamentului European și al Consiliului din 25 noiembrie 2009 cu privire la participarea voluntară a organizațiilor la un sistem comunitar de management de mediu și audit (EMAS) și la Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta ecologică a UE [COM(2017) 355 final].
         
            (5)  Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor: Un nou Plan de acțiune privind economia circulară – Pentru o Europă mai curată și mai competitivă [COM(2020) 98 final].